Markedsføring – Bjarke Klüwer\nEt hurtigt tip til at få skrevet flere artikler og blogindlæg i en fart:\nHver gang du har research og skrevet en artikel eller et indlæg på din blog har du en unik mulighed for at vinkle den viden, du har frisk i hovedet til at skrive en artikel eller blogindlæg mere.\nHvis du f.eks. skriver om den nye vinterklargøring af bilen, kan du hurtigt skrive en artikel om vinterklargøring af nye biler, vinterklargøring af brugte biler, vinterklargøring for førstegangskøbere, lave en tjekliste over ting der skal tjekkes før vinteren, indkøbsliste (sprinklervæske, isskraber, sneskovl til bilen) etc.\nJeg husker ikke hvor jeg læste det for lang tid siden, men essensen var i hvert fald, at gode journalister aldrig skriver en artikel fra bunden, de skriver altid videre på en artikel de allerede har skrevet.\nDet er måske ikke verdens mest spændende arbejde, at blive ved med at skrive den “samme” artikel igen og igen, men det er let arbejde, for du er allerede i gang, så snart du er gået i gang med din første artikel om kan let udnytte dit momentum.\nHvad kan du så bruge dine ekstra artikler til?\nDu kan sælge dem.\nDu kan bruge dem til linkbuilding.\nDu kan starte et nyt/ekstra website.\nDu kan tilbyde dem som gæsteindlæg på andre blogs.\nDu kan samle dem i en rapport eller e-bog.\nDu kan udsende dem som nyhedsbreve.\nDu kan lave dem om til videoer.\nDu kan skrive dem om til opdateringer på sociale medier.\nDu kan indtale dem som podcasts.\n… og en masse andet. Det er kun dig der sætter grænser.\nDer er i øvrigt heller ikke noget der forhindrer dig i at bruge dine forumindlæg, Facebook-opdateringer, tweets, emails, blog-kommentarer etc. som udgangspunkt for et blogindlæg eller artikel.\n26. marts 2015 Bjarke Klüwer\tArtikler, E-bøger, Facebook, Freelancer, Informationsprodukter, Markedsføring, Sociale medier, Trafik\n29 måder at få trafik til din webshop, blog eller website\nMangler du inspiration til hvordan du får besøgende ind på din webshop der kan konverteres til kunder, flere læsere til dine blogindlæg eller flere brugere af dit website?\nHer har jeg samlet 29 forslag til måder, du kan få mere trafik.\nEr du i tvivl om at det virker? Så tænk over, at du højst sandsynligt ser denne liste pga. af en af de nedenstående teknikker 😉\nLav et interview med folk fra din branche og del det.\nIndsæt et link i bunden af alle relevante emails, du sender ud.\nSkriv en e-bog der indeholder links til dig og sælg den på Saxo – Eller giv den væk gratis.\nBesvar spørgsmål på fora.\nLav videoer og læg dem på YouTube. Hvis du ikke ved, hvad du skal lave videoer om, kan du altid starte med at lave et blogindlæg, artikel, nyhed eller produktomtale om til en enkel video.\nLav godt, originalt indhold, som folk kan dele, f.eks. på Facebook, Pinterest, Twitter, email, osv.\nDeltag i fora, hvor det er muligt at lave en signatur der peger tilbage på det sted, du gerne vil have mere trafik til.\nKøb reklameplads direkte fra blogs og hjemmesider.\nSkriv et gæsteindlæg på en andens blog.\nGør opmærksom på nye artikler, nyheder, blogindlæg, produkter på din Google+ profil.\nGiv dine besøgende mulighed for at dele dit indhold på sociale medier direkte fra din webshop, blog og website. Og kom med opfordringer om at bruge muligheden for at dele dit indhold.\nKommentér på andres blogindlæg.\nLav et podcast.\nDel nye iværksætter-relaterede blogindlæg, nyheder og artikler på Amino Buzz. Hvis dit eget indhold er iværksætter-relateret kan du dele det på Amino Buzz ellers kan du dele andres blogindlæg, nyheder og artikler og få trafik til dig selv gennem den tekstannonce, du kan oprette ved siden af din nyhed.\nOpret et affiliateprogram der giver muligheder for at deeplinke til artikler, nyheder, blogindlæg eller produkter på din webshop.\nTilbyd at holde foredrag.\nLav en nyhedsbrev som folk kan tilmelde sig og få nyheder, tips og andet relevant fra din niche, sammen med beskeder, når du har nye artikler, nyheder, blogindlæg og produkter.\nLav opslag på Pinterest.\nOptimer dine artikler, nyheder, blogindlæg og produktbeskrivelser til søgemaskiner.\nLav en konkurrence og del linket på online konkurrence-sider.\nSkriv spændende og fængende overskrifter.\nSponsorer ting til blogejere eller folk der laver produktanmeldelser på YouTube.\nLav objektive anmeldelser af produkter.\nLav en infografik der kan deles på sociale medier og blogs.\nOpret grupper i din niche på Facebook og LinkedIn, som du kan underrette løbende, når du har noget på hjerte.\nIndsæt tags i din jpeg-billeder for at få flere besøgende fra Google Images.\nUdsend et tweet på Twitter, når der er nyt fra dig.\nTilbyd at lave en gratis intro-coaching, f.eks. over Skype.\nLav en liste over de tiltag du vil gøre, hver gang du har et nyt blogindlæg, en ny artikel eller nyhed eller et nyt produkt på hylderne. Så husker du at udføre alle de ting, der gør, at du får flest mulig besøgende – hver gang. Se min liste herunder.\n2. februar 2015 Bjarke Klüwer\tE-bøger, Facebook, Guide, Markedsføring, Sociale medier, Trafik


Kandidat - Politologisk forskning - Aarhus Universitet\nIndsendt: 01/10-2013 09:19\ncand.soc. i politologisk forskning\nMaster of Science (MSc) in Social Sciences (Political Science Research)\nDirekte adgangsgivende: BA i statskundskab.\n1.\t60 ECTS politologi\n2.\t30 ECTS samfundsvidenskab generelt\n3.\t10 ECTS samfundsvidenskabelig metode\n4.\tEngelsk B-niveau eller tilsvarende\nDette sikrer at de studerende har tilstrækkelige politologiske og metodiske kompetencer.\nUddannelsen har et begrænset optag på 30 personer, hvilket sikrer bl.a. undervisning på små seminarhold. Efter nogle års erfaring kan optaget evt. udvides til 60 personer, såfrem efterspørgslen er derefter.\nDe begrænsede antal pladser tildeles efter følgende kriterier:\n1.\tKaraktergennemsnit (GPA) (25 %)\n2.\tKaraktergennemsnit relevante kurser (25 %)\n3.\tAntal relevante kurser (25 %)\n4.\tOptagelsessamtale (25 %)\nDette vil prioritere dygtige og talentfulde studerende vurderet ud fra generelle præstationer og præstationer der er relevante for uddannelsens profil.\nFor uddybning, se venligst bilag, side 2-3.\nPSR er målrettet udviklingen af kompetencer inden for forskning og samfundsvidenskabelig analyse på et internationalt niveau. Formålet med uddannelsen er at kunne tiltrække dygtige internationale såvel som danske studerende med specialiseret fokus på kompetencer inden for analyse og forskning i statskundskab og politologi. Uddannelsens kompetenceprofil og sammensætning af fag vægter således især tilegnelsen af analyse- og researchkompetencer samt forskningsformidling inden for statskundskabens forskellige fagområder (se kompetence- og fagbeskrivelse). Uddannelsen er målrettet studerende med en BA inden for det samfundsvidenskabelige område, der har et væsentligt element af politologiske fag (mindst 60 ECTS) og et grundlæggende kendskab til videnskabelig metode (mindst 10 ECTS).\nKompetenceprofilen for PSR er (for den engelske version se bilag, side 5):\nEn studerende med en kandidatuddannelse i Politologisk Forskning\n- har en generel viden om kerneområder inden for politologien, herunder politiske systemer, politisk adfærd og politik i forskellige nationale og internationale sammenhænge\n- har generel viden om avancerede teorier, metoder og analyser inden for politologien.\n- har specialiseret og avanceret viden om et antal emneområder og metoder inden for politologien\n- kan selvstændigt identificere, diskutere og kritisk evaluere teorier og empirisk viden inden for politologien.\n- kan planlægge og designe forskning og analyser inden for politologien med anvendelse af såvel kvantitative som kvalitative metoder, herunder analyser der er egnet til såvel deskriptiv som kausal inferens.\n- kan kritisk evaluere kvaliteten og den potentielle anvendelse af eksisterende data\n- kan præsentere (skriftligt og mundtligt) resultater, konklusioner og inferens af forskning og analyse på en klar og præcis måde\n- kan systematisk evaluere og diskutere eksisterende viden og præsentere dette (skriftligt og mundtligt) på en klar og præcis måde.\n- kan selvstændigt foreslå, udforme og begrunde forsknings- og undersøgelsesspørgsmål inden for politologien.\n- kan opstille selvstændige og kritiske argumenter, under anvendelse af såvel teoretiske begreber som empirisk viden og resultater.\n- kan identificere normative implikationer af teorier, analyser og resultater\n- kan lede større forsknings- og analyseprojekter i en organisatorisk sammenhæng\n- kan vedligeholde og udvikle sine akademiske og intellektuelle viden, færdigheder og kompetencer.\nUddannelsen er således målrettet en jobprofil, der er delvist overlappende med den traditionelle cand.scient.pol.-uddannelse, der finder job i centraladministrationen, i regioner, kommuner samt i det private, særligt i konsulentbranchen. Sammenlignet med den traditionelle cand.scient.pol. vil PSR i højere grad kunne anvendes på et globalt arbejdsmarked og i funktioner med vægt på forskning og analyse, dvs. fx stillinger som forsker, analytiker, konsulent, politisk rådgiver og/eller strategimedarbejdere i private virksomheder, nationale og internationale (non-profit) organisationer, i den offentlige sektor og i teori- og metodetunge institutioner nationalt såvel som internationalt. Uddannelsen vil også forberede den uddannede kandidat til et eventuelt ph.d.-forløb.\nDenne arbejdsmarkedsprofil understøttes af uddannelsens kompetenceprofil, der giver de studerende en viden inden for politologiens kerneområder samt omfattende metodiske kompetencer til at planlægge, designe og gennemføre undersøgelser af forskellig art, herunder både forskningsundersøgelser og andre undersøgelser og analyseopgaver. Videre vil kompetenceprofilen for PSR give de studerende gode forudsætninger for at varetage stillinger med fokus på systematisk indsamling og kritisk vurdering af eksisterende viden med henblik på at tilvejebringe et solidt beslutningsgrundlag.\nDet er målsætningen, at nogle kandidater fra PSR vil fortsætte deres uddannelse som ph.d.-studerende enten ved Institut for Statskundskab eller ved andre universiteter (jf. ligeledes bilag). Som det bl.a. fremgår af notatet Satsningen på ph.d.-uddannelse fra Danske Universiteter 2013 (kan findes på www.dkuni.dk) er antallet af ph.d.-stillinger udvidet med ca. 60 % siden globaliseringsaftalens vedtagelse i 2006. Denne udvidelse af antallet af ph.d.-stillinger matches af en stigende efterspørgsel efter uddannede kandidater med en ph.d.-grad, hvilket bl.a. dokumenteres i Epinions redegørelse for Ministeriet for forskning, innovation og videregående uddannelse (2012, kan findes på www.fivu.dk) ”Analyse af efterspørgslen efter ph.d.-uddannede i de kommende år”.\nHvis samfundet skal have det ønskede udbytte af ph.d.-satsningen, er det ikke nok alene at øge ph.d.-optaget. Det kræver også, at universiteterne rekrutterer og uddanner dygtige kandidater, der har evnerne og viljen til at forske på højt niveau (s. 20 i Satsningen på ph.d.-uddannelsen).\nEtableringen af en kandidatuddannelse i PSR skal derfor også ses som et led i talentarbejdet og arbejdet for at sikre rekruttering af dygtige studerende (herunder dygtige internationale studerende) til ph.d.-uddannelsen i statskundskab. Det er intentionen, at studerende evt. kan vælge at søge om en 4+4 ph.d.-uddannelse efter første år af kandidatuddannelsen.\nSe venligst bilag for en grafisk oversigt over uddannelsens konstituerende faglige elementer.\nNedenfor følger en kort beskrivelse af uddannelsens konstituerende fagelementer (C1-C9 og M1-M2), svarende til i alt 90 ECTS. Denne beskrivelse er yderligere uddybet med de eksakte målbeskrivelser for hvert fag i bilag, s. 6-11 (på engelsk).\nM1. Advanced Political Analysis I: Designing Political Research (Videregående politologisk analyse I: Design)\nDette kursus introducerer studerende til håndværket at gennemføre empiriske videnskabelige undersøgelser inden for politologisk forskning. Præmissen for kurset er, at en succesfuld forsker er karakteriseret ved den egenskab at kunne reflektere over og udvælge de bedst egnede redskaber til en given problemstilling. På denne måde må enhver succesfuld forsker begynde med at stille vigtige forskningsspørgsmål og herefter udnytte de forskellige metodologiske tilgange, som giver de mest solide og mest interessante svar på dette spørgsmål. Målet med kurset er således, at de studerende bliver i stand til at formulere forskningsspørgsmål, at opstille og begrunde forskningsdesign til undersøgelse af disse spørgsmål samt kritisk at vurdere andres forskningsspørgsmål og design.\nM2. Advanced Political Analysis II: Quantitative and Qualitative Techniques for Causal Analysis (Videregående politologisk analyse II: Kvantitative og kvalitative teknikker til kausal analyse)\nMange forskningsspørgsmål inden for den politologiske forskning er kausale i den forstand, at de søger at identificere, hvorvidt et fænomen påvirker et andet fænomen eller at identificere årsager, der har ført til en bestemt situation. Formålet med kurset er således, at de studerende kan forstå logikken bag nogle af den mest anerkendte og mest avancerede teknikker til at analyse kausale spørgsmål inden for den politologiske forskning, herunder både kvantitative og kvalitative teknikker.\nC1. The Contested Concepts and Approaches of Political Science (Omstridte begreber og tilgange inden for Politologisk forskning)\nKurset lærer de studerende at reflektere på disciplinspecifikke og normative betingelser for og konsekvenser af udvælgelsen og anvendelsen af kernebegreber og teoretiske tilgange inden for den politologiske videnskab. De studerende vil lære at vurdere kohærensen og anvendeligheden af egne og andres begrebsmæssige og teoretiske strategier i relation til specifikke forskningsspørgsmål. De studerende vil også lære at redegøre for den konflikt og komplementaritet, der kan være mellem forskellige perspektiver samt den udelukkelse af perspektiver, som en bestemt strategi kan indeholde. Målet med undervisningen er at gøre de studerende i stand til at beskrive og sammenligne begreber og teoretiske tilgange og demonstrere betydningen af disse begreber og teoriers omstridthed.\nC2. States, Regimes, and Development in Comparative Perspective (Stater, regimer og udvikling i komparativt perspektiv)\nKurset undersøger årsager til og konsekvenser af moderne stater og politiske regimers indretning. De studerende trænes til systematisk og kritisk at kunne vurdere eksisterende studier, at kunne identificere interessante forskningsspørgsmål og at kunne levere empirisk belæg for og imod specifikke forslag på baggrund af sammenligninger i tid og rum.\nC.3 Foundations of Political Behaviour (Fundamenter for politisk adfærd)\nKurset omfatter borgernes demokratiske rolle og kompetencer; teoretiske tilgange til at forklare politiske holdninger og adfærd (fx teorier om sociale skillelinjer, biologiske forhold, personlighed, ideologi og værdier, egeninteresser og gruppetilhørsforhold); betydningen af information og kommunikation (fx massemedier, partiers politiske kommunikation og kampagner); og hvordan holdninger oversættes til politisk adfærd såsom stemmeafgivning. Kursets målsætning er at gøre de studerende i stand til at formulere relevante forskningsspørgsmål vedr. politisk adfærd, at redegøre for og sammenligne teorier og metodiske tilgange og kritisk at vurdere eksisterende forskning.\nC4. International Politics: Globalisation and World Order\n(International politik, globalisering og verdensorden)\nDette fag undersøger det aktuelle globale politiske system, internationale politiske relationer og internationale institutioner. Hovedfokus vil være på spørgsmål som: vil nogle grupper af stater (fx Vestlige stater) blive nødt til at overgive deres internationale lederskabsrolle til andre (fx stater under udvikling såsom Rusland, Brasilien, Indien, Kina eller Sydafrika)? Hvad er betydningen af den internationale økonomiske og finansielle krise? Er det internationale samfunds institutioner stærke nok til at understøtte en international orden snarere end international ustabiltiet? Og hvordan kan nationale og internationale værdiforskelle overkommes? Målet med undervisningen er, at de studerende tilegner sig viden om teorier og empiriske forhold, at de bliver i stand til selv at formulere forskningsspørgsmål og kritisk at evaluere eksisterende teorier og empiriske undersøgelser.\nC5. Comparative Political Institutions and Public Policies\n(Politiske institutioner og politikker i komparativt perspektiv)\nDe demokratiske institutioner tjener to basale, men nogle gange modsatrettede funktioner. Dels skal de demokratiske institutioner facilitere effektiv beslutningstagning om forskellige reelle problemer, fx hvordan reduceres fattigdom og social eksklusion, hvordan bekæmpes kriminalitet, hvordan beskyttes miljøet bedst muligt samtidig med at økonomisk vækst sikres? Men samtidig skal de demokratiske institutioner sikre repræsentation og dermed sikre, at alle borgere har en mulighed for at give deres synspunkter til kende og få indflydelse på de beslutninger, der træffes. Kurset undersøger gennemforskellige teorier og undersøgelser, hvordan disse to mål kan forenes. Målsætningen er, at de studerende tilegner sig både teoretisk og faktuel viden om, hvordan partier, interesseorganisationer og parlamenter er organiseret i forskellige lande og kan undersøge, hvordan sådanne nationale forskelle kan påvirke de politiske beslutninger.\nC6. Advanced Political Sociology: Welfare State, Citizenship and Democracy (Videregående politisk sociologi: Velfærdsstat, medborgerskab og demokrati)\nI et komparativt perspektiv er den skandinaviske velfærdsstat, medborgerskab og demokrati karakteriseret ved rettighedsbaseret universalisme, et exceptionelt højt niveau af social tillid, socioøkonomisk lighed og demokratisk deltagelse. Men udviklinger som immigrationsrelateret diversitet og øget politisk paternalisme fremstår som udfordringer til denne model, og spørgsmålet om den skandinaviske velfærdsstats bæredygtighed eller en mulig konvergens mellem alle europæiske velfærdsstater er en kernespørgsmål for forskningen i politisk sociologi og omdrejningspunkt for dette kursus. Målet med kurset er således at give de studerende en teoretisk og empirisk baseret forståelse for relationen mellem velfærdsstaten, medborgerskab og demokrati med særligt fokus på den skandinaviske case. Målet er samtidig, at de studerende skal kunne redegøre for og undersøge aktuelle udfordringer for velfærdsstaten samt kritisk vurdere eksisterende undersøgelser.\nC7. Advanced Public Administration (Videregående offentlig forvaltning)\nDette kursus giver deltagerne en dybdegående viden om den offentlige sektor og offentlige administration. Kurset vil diskutere forskellige temaer og teorier inden for offentlig forvaltning, herunder udfordringerne i at designe og tilrettelægge empiriske undersøgelser af relevante forskningsspørgsmål. Eksempler på temaer kan være: hierarki og bureaukrati, uafhængige institutioner, politisk kontrol af bureaukratiet, offentligt ansattes motiver, markarbejderadfærd, interaktionen mellem bureaukrati og interesseorganisationer og betydningen af målgrupper. Målet for kurset er at give de studerende en teoretisk og empirisk baseret forståelse af offentlig forvaltning samt skærpe deres evne til selvstændigt at gennemføre empiriske undersøgelser heraf.\nC8. Advanced Political Theory: Just Institutions, Democratic Politics, Good Citizens (Videregående politisk teori: Retfærdige institutioner, demokratisk politik, gode borgere)\nDette kursus introducerer til diskussioner om videnskabelig metode inden for normativ politisk teori, samt til diskussionen om lighed og analyser af kerneproblemer inden for normativ politisk teori. Dette inkluderer fx den politiske teoris identitet, forskellen mellem ideel og ikke-ideel teori, betydningen og anvendelsen af begreber, eksempler, intuitioner og eksperimenter, realisme og kausalitet i normative argumenter, kontekstualisme og sammenhængen mellem politisk teori, politologisk forskning og politiske argumenter. Målet med kurset er, at de studerende kan redegøre for normative politiske teorier, har et grundlæggende kendskab til og metodiske kompetencer inden for normative politiske undersøgelser og kan konstruere et normativt argument.\nC9. Thesis seminar and thesis (Specialeseminar og speciale)\nSpecialet er en videregående og grundig behandling af et emne med relevans for den politologiske forskning inden for et af følgende områder: komparativ politik, politisk adfærd, politiske institutioner, politisk teori, international politik, politisk sociologi, offentlig politik og offentlig forvaltning. De studerende skal skrive et speciale med en selvstændig behandling af et specifikt og selvstændigt formuleret forskningsspørgsmål. Specialeseminaret vil gennem oplæg, diskussioner og gensidig feedback facilitere de studerendes specialeskrivning. Hertil kommer individuel vejledning for hver studerende.\nBemærk at uddannelsen er bygget op på den måde, at de studerende som obligatoriske fag har C1, M1 og M2, der giver en indføring i politologiens kernebegreber og metoder på et avanceret niveau. På første semester skal de studerende herudover vælge enten C2 eller C3, hvorved de gives en yderligere indføring i et af politologiens kerneområder hhv. politisk adfærd eller komparativ politik. På 2. semester skal de studerende vælge 2 af fagene C4-C8, hvorved de studerende får mulighed for at ”tone” deres uddannelse i retning af et eller flere af politologiens områder hhv. international politik, offentlig politik, politisk sociologi, politisk teori eller offentlig forvaltning. For alle fags vedkommende vil der være tale om, at de studerende trænes yderligere i grundlæggende analysekompetencer ved at ”afprøve dem” i en substantiel faglig sammenhæng. Samtidig sikres, at de studerende opnår et vist niveau af ”generalistkompetence” ved at stifte bekendtskab med flere af politologiens områder. Muligheden for at tone sin uddannelse fortsætter på 3. semester, hvor studerende bl.a. kan vælge et semester i udlandet, en såkaldt ”forskningspraktik” (praktikophold med vægt på analyseopgaver) eller forskellige politologiske eller samfundsvidenskabelige valgfag.\nUddannelsen ønskes indplaceres til takst 1.\nUddannelsen ønskes tilknyttet censorkorps for Statskundskab/Samfundsfag.\nNY_Bilag til upload PSR.pdf\nPSR uddanner kandidater til et globalt arbejdsmarked med fokus på varetagelse af forsknings- og analyseopgaver. Behovet for sådanne kandidater er allerede eksisterende og må forventes at stige med øget europæisk og global integration og stigende betydning af viden og evidens som beslutningsgrundlag i en global vidensøkonomi såvel som i politiske systemer og institutioner.\nBlandt andet har vi i Danmark og en række andre europæiske lande gennem de seneste 10-15 år set en markant øget anvendelse af evidensbaserede programmer inden for blandt andet sundheds-, uddannelses- og velfærdspolitik. Derfor må kandidater med stærke analysekompetencer og kompetencer til systematisk indsamling og vurdering af eksisterende viden om både adfærd og institutioner (herunder komparativt i forskellige lande) forventes at være efterspurgte i det danske politiske system, i internationale organisationer, i private virksomheder inden for især konsulentbranchen og inden for forskningssektoren.\nHertil kommer at etableringen af et stærkt internationalt studiemiljø og styrkelsen af de studerendes internationale relationer og kompetencer til at begå sig på et internationale arbejdsmarked generelt må betragtes som et vigtigt mål i det danske uddannelsessystem (jf. også Øget indsigt gennem globalt udsyn – flere studerende på studieophold i udlandet, styrkede internationale læringsmiljøer og bedre fremmed- sprogskompetencer, Regeringen 2013). Etableringen af PSR vil bidrage til at nå dette mål.\nBehovet for PSR på arbejdsmarkedet understøttes af den gennemførte aftageranalyse (bilag) og af vores dialog med aftagerpanelet for Statskundskab og Samfundsfag. Som det fremgår af konklusionen i bilag har aftagerne således vurderet den nye uddannelse positivt: ”75 % af respondenterne vurderer, at der i høj eller nogen grad er et behov for kandidater i PSR på deres egen arbejdsplads. 88 % af respondenterne vurderer, at der høj eller nogen grad er et behov for kandidaterne i deres egen branche” (bilag 2, side 19).\nSom det fremgår, er det især aftagere inden for analyse og rådgivning samt ministerier, styrelser og kommuner, der vurderer behovet for den nye uddannelse positivt.\nThe general globalization will in the coming years have large influence on the Danish public sector. This will affect the demand for candidates with a more global orientation. In that way the program is indeed relevant.\nThe combination of international skills and a strong methodological approach is very interesting and there will certainly be a demand for such candidates.\nFx udtaler Søren Hoelgaard Justesen, stifter af og bestyrelsesmedlem ved Epinion, samt bestyrelsesmedlem bl.a. Natur-Energi, Endomondo, Safewater og UserReport:\nVi vil efterspørge kandidater, som kan designe, planlægge, udføre og formidle analyser.\nVores anvendelse af kandidaterne vil dog være mere praksisnær end C-fagene, som generelt er meget ’high level’ teoriniveau – f.eks. program evaluering, præferenceafdækning, spørgeskemadesign/interviewguide og storyline i formidlingen.\nGenerelt ansætter vi ikke på basis af kandidaternes præcise kursusvalg (det er alligevel meget langt fra vores hverdag), men i højere grad på personens evne til at designe, planlægge, udføre og formidle analyser. Derfor er uddannelsens ambition relevant for os.\nTilsvarende udtaler Jeppe Tranholm-Mikkelsen, Ambassadør, fast repræsentant, Danmarks faste repræsentation ved den Europæiske Union, Bruxelles:\nFor en række private såvel som offentlige aftagere vil det formentlig være attraktivt, at uddannelsen er på engelsk og har stor vægt på metodiske færdigheder. I det omfang uddannelsen tiltrækker udenlandske studerende, vil disse i en række tilfælde også kunne være interessante for danske arbejdsgivere.\nEfter min bedste vurdering vil kandidater fra den nye uddannelse af Udenrigsministeriet blive vurderet på linje med almindelige statskundskabs-kandidater. Uddannelsens særlige faglige profil vil næppe gøre kandidater hverken mere eller mindre attraktive set fra Udenrigsministeriets synspunkt, idet fokus i højere grad er på ansøgeres generelle analytiske evner, personlige egenskaber og international erfaring end på fagkombinationer. At uddannelsen foregår på engelsk og sammen med udenlandske studerende er i den forbindelse en fordel, men hvis man påtænker at søge ind i Udenrigsministeriet bør man derudover som minimum udnytte muligheden for at læse et af semestrene i udlandet og gerne også kombinere dette med opnåelse af anden praktisk eller uddannelsesmæssig international erfaring.\nEndelig udtaler hospitalsdirektør Lars Dahl Pedersen:\nJeg kan godt se en niche for kandidater, der både er forskningsmetodologisk skarpe og brede. Jeg ser to områder, hvor der er mulig efterspørgsel og hvor andre generalister kan have svært ved at matche kravene. Det ene er enheder i organisationen som har til opgave at skabe overblik og kombinere indsigter fra forskellige forskningsområder. Det andet er som specialkonsulent på komplekse områder.\nSom kommunal arbejdsgiver er det internationale element i uddannelsen ikke noget jeg konkret efterspørger. Det internationale element er ikke relevante i en kommunal kontekst – eller rettere det har en begrænset relevans i en kommunal kontekst. Jeg har på den baggrund valgt ikke at udfylde spørgeskemaet.\nPå den baggrund vil jeg ikke fraråde instituttet at iværksætte uddannelsen. Jeg har svært ved at gennemskue vægtningen mellem henholdsvis det internationale aspekt og det metodiske aspekt – men uanset om det internationale vægtes højest anderkender jeg, at der blandt andre offentlige arbejdsgivere og interesseorganisationer er et behov for kandidater med et stærkt internationalt præg.\nDet er positivt, at uddannelsen har et internationalt tilsnit, der giver mulighed for at understøtte en praksis, hvor internationale forskningsresultater formidles og anvendes. I forhold til løsning af vores kerneopgaver har vi brug for at arbejde videns- og evidensbaseret og evaluere, hvordan vi varetager kerneopgaverne. Set i det lys er uddannelsens vægt på forskning, evaluering og analyse relevant.\nVed aftagerpanelmødet den 27/9 2013 blev uddannelsen endvidere diskuteret. Som det fremgår af bilag afsluttedes diskussionen med en fælles konklusion om, at det efter aftagerpanelets opfattelse er en for instituttet og instituttets eksisterende uddannelser særdeles fornuftig internationaliseringsstrategi at oprette PSR, og at der vil være en temmelig stor efterspørgsel efter PSR kandidater både nationalt og internationalt. Desuden var der enighed om, at det er afgørende at sikre, at uddannelsen får en meget høj kvalitet, herunder at der fokuseres på optaget af dygtige studerende, og at der udarbejdes en veltilrettelagt markedsførings- og rekrutteringsstrategi (se bilag for referat).\nI de indledende uddannelsesoplæg blev der fra det faglige miljøs side lagt op til, at uddannelsens navn skulle være International Research Master. Navnet skulle afspejle orienteringen imod et globalt arbejdsmarked og det internationale miljø, man som studerende befinder sig i, ved samlæsning med internationale medstuderende.\nNavnet blev imidlertid ændret, da det var i strid med Uddannelsesbekendtgørelsen (nr. 814 af 29/06/2010), bilag 1, afsnit 3.9 samt interne rammer for uddannelsesnavne. På baggrund af disse punkter, blev det besluttet i stedet at ansøge om udbydelse af Cand.Soc. i politologisk forskning, på engelsk Master of Science (M.Sc.) in Social Science (Political Science Research). Det er vigtigt at understrege, at alene uddannelsens navn og titel er ændret, uddannelsens kompetenceprofil er forblevet uændret. Uddannelsens navn og titel blev ændret efter udsendelsen af spørgeskemaet til afdækning af arbejdsmarkedet for uddannelsen, men det understreges, at indholdet af uddannelsen ikke har ændret sig.\nMed ovenstående in mente er det vigtigt at pointere, at når en aftager, og en respondent fra aftagerpanelet, taler om hhv. ”international skills/det internationale element”, så refereres der til uddannelsens internationale studiemiljø, samt at uddannelsen uddanner kandidater til et globalt arbejdsmarked.\nBehovet for PSR sammenlignet med andre eksisterende uddannelsesudbud\nPSR har en kompetenceprofil, der ligger forholdsvist tæt på de eksisterende kandidatuddannelser i Statskundskab, der udbydes ved hhv. Københavns Universitet (KU), Syddansk Universitet (SDU) og Aarhus Universitet (AU).\nPå alle tre uddannelser (KU, SDU og AU) består kandidatuddannelsen af 120 ECTS.\nPå KU skal 90 ECTS være inden for det politologiske fagområde (herunder specialet), mens de sidste 30 ECTS kan ligge inden for det samfundsvidenskabelige fagområde. Det politologiske modul/fagområde dækker kerneområderne: Statskundskab, Forvaltning og International politik. Det samfundsvidenskabelige modul/fagområde dækker tilstødende (samfundsvidenskabelige) fagområder til det politologiske fagområde, og fagområder, som f.eks. sociologi, økonomi, jura og samfundsvidenskabelige metode.\nDe 120 ECTS på SDU fordeler sig sådan, at der er 60 ECTS til politologiske fag, 20 ECTS til vagfrie fag, 10 ECTS til en valgfri opgave samt 30 ECTS til speciale. Valgfrie fag kan tages indenfor det samfundsvidenskabelige eller humanistiske område, hvoraf alle fag på dagstudierne på Det Samfundsvidenskabelige Fakultet ved Syddansk Universitet er forhåndsgodkendt som valgfrie fag. Den valgfrie opgave skal falde inden for det politologiske område. Specialet udarbejdes i et emne, der har et politologisk sigte.\nPå kandidatuddannelsen i statskundskab på Aarhus Universitet fordeler de 120 ECTS sig sådan, at der skal være 60 ECTS politologiske seminarer, 30 ECTS samfundsvidenskabelige seminarer samt 30 ECTS til et speciale, der skal være et politologisk relevant emne, der kan ligge inden for et af følgende fagområder: Komparativ Politik, International Politik, Sociologi, Offentlig Forvaltning og Offentlig Politik.\nVed alle de ovennævnte tre uddannelser er der dog tale om et andet adgangsgrundlag og dermed en anden optagelsesprofil, idet adgangsgrundlaget for de danske uddannelser er en bachelor i statskundskab, mens adgangsgrundlaget for PSR er bredere (jf. ovenfor). Endvidere indgår der for alle tre uddannelser fag på både dansk og engelsk, hvor PSR udelukkende udbydes på engelsk, hvilket gør uddannelsen mere relevant for et globalt arbejdsmarked end de traditionelle cand.scient.pol.-uddannelser.\nUanset at de tre uddannelser har en kompetenceprofil, der er sammenlignelig med PSR, er det endvidere værd at bemærke, at PSR i modsætning til disse tre uddannelser rummer et temmelig stort element af obligatoriske fag målrettet analytiske og især metodiske kompetencer (30 ECTS). På de andre uddannelser vil et tilsvarende antal ECTS muligvis kunne opnås gennem valgfag, men dette vil i givet fald kun gælde for enkelte studerende og ikke være en del af uddannelsens samlede, fælles profil.\nDer findes også i Danmark en del engelsksprogede kandidatuddannelser, der er målrettet danske såvel som internationale studerende, og som således i deres optagelsesprofil kan minde om PSR.\nDet gælder dog for alle disse uddannelser, at de har et noget mere specialiseret sigte og indhold, og derfor en væsentlig anderledes kompetenceprofil end PSR. Ingen af disse uddannelser har således en kompetenceprofil, der rummer tilsvarende metodiske kompetencer, en tilsvarende bred indføring i det politologiske fagområde eller mulighed for at afprøve metodiske kompetencer inden for politologiske fag. Nedenfor vil vi kort gennemgå hovedsigtet for disse forskellige uddannelser.\nSyddansk Universitet udbyder en kandidatuddannelse i Europæiske studier. Her er der fokus på det internationale/europæiske aspekt, herunder især regional udvikling i Europa, og politologisk teori og metode ikke inkluderes i så høj grad.\nSyddansk Universitet udbyder en kandidatuddannelse i International Security and Law, hvor fokus især er på internationale sikkerhedsforhold, konflikter og konfliktløsning, herunder internationale organisationers mulighed for deltagelse i konfliktløsning.\nAalborg Universitet udbyder en kandidatuddannelse i Development and International Studies. Her får de studerende indsigt i internationale relationer ud fra et samfundsvidenskabeligt og historisk perspektiv. Der er mulighed for at specialisere sig i udvikling, Kina, flygtninge mv.\nRoskilde Universitet udbyder en kandidatuddannelse i Globale Studier, hvis fokus er en tværdisciplinær forståelse af globaliseringens politiske, sociale og økonomiske processer og konsekvenser.\nRoskilde Universitet tilbyder en kandidatuddannelse i EU-studies, der fokuserer på institutionser og beslutningsprocesser i EU, europæiske integration samt national tilpasning til EU og europæisk integration.\nSåvel aftagerpanelet ved Statskundskab og Samfundsfag og deltagerne i aftagerundersøgelsen er blevet forelagt ovenstående oplysninger om andre eksisterende uddannelser. På den baggrund konkluderer aftagerundersøgelsen: ”66 % respondenter svarede, at kandidatuddannelsen i nogen eller høj grad udfylder et hidtil udækket uddannelsesbehov, som ikke allerede er dækket af eksisterende uddannelser. Kun én respondent vurderede, at PSR slet ikke udfylder et sådant udækket behov.” (Bilag 2, side 17). Aftagerpanelet udtrykker en tilsvarende vurdering, fx:\nDet er tilsyneladende lykkedes at finde en niche, som ikke allerede er optaget af andre uddannelser. (Jeppe Tranholm-Mikkelsen)\nJa, der er mange ”lignende” uddannelser med et sigte, som minder om. Men jeg tror stadigvæk på at der kan skabes en tydelig profil (Lars Dahl Pedersen)\nSammenfattende vurderer vi, blandt andet på baggrund af aftagerundersøgelsen og dialogen med aftagerne, at der vil være et aktuelt behov og et fremtidigt stigende behov for PSR-kandidater. Endvidere vil vi vurdere, at der ikke kan identificeres en eksisterende uddannelse, der som PSR giver de studerende forsknings- og analysekompetencer inden for politologien i bred forstand, og som er målrettet optagelse af såvel danske som internationale studerende med en baggrund inden for samfundsvidenskaberne, og med et vist element (60 ECTS) af politologiske fag. De eksisterende uddannelser inden for samfundsvidenskaben/statskundskaben fokuserer således enten typisk på et enkelt aspekt af statskundskaben som fx internationale relationer, europæiske studier eller velfærdsstatspolitik, eller er målrettet danske studerende med en BA i statskundskab.\nGenerelt er beskæftigelsessituationen for kandidater fra beslægtede uddannelser (jf. pkt 1.1) i dag er meget god. Cand.scient.pol-uddannelsen i Aarhus er blandt de kandidatuddannelser i statskundskab og forvaltning, der har den højeste beskæftigelsesprocent blandt sine kandidater: Mellem 89 % og 95 % af alle kandidater fra 2007-2010 er i beskæftigelse 4-19 måneder efter endt kandidatuddannelse. Dette gælder til sammenligning for mellem 71 % og 84 % af kandidaterne fra Aalborg Universitet, 85 % og 95 % af kandidaterne fra Københavns Universitet, 75 % og 88 % af kandidaterne fra Roskilde Universitet, og 84 % og 100 % af kandidaterne fra Syddansk Universitet. (Kilde: FIVU).\nHertil kommer, at aftagerundersøgelsen dokumenterer et aktuelt behov for PSR-uddannelsen, der ikke i dag dækkes af eksisterende uddannelser. I aftagerundersøgelsen vurderer de 12 respondenter at de aktuelt vil have behov for ca. 33 kandidater og ca. 60 kandidater om tre til fem år. På den baggrund konkluderer aftagerundersøgelsen:\nSamlet vil de adspurgte respondenter kunne bruge 33 kandidater i dag og 60 kandidater om tre til fem år. Den samlede arbejdsmarkedsefterspørgsel antages derfor at være betydeligt større, da ikke alle potentielle arbejdsgivere er blevet spurgt i undersøgelsen. Det angivende antal er derfor en indikation på en væsentlig (og stor) arbejdsmarkedsefterspørgsel efter kandidater i PSR.\nDette behov skal sammenlignes med det forventede optag på 30 studerende, der efter nogle år og baseret på erfaringerne kan overvejes at blive hævet til 60 studerende, såfremt efterspørgslen er derefter. Med en forventet beståelsesfrekvens på 85 %, (75 % bliver ressourceudløsende) er forventningen således at der årligt bliver uddannet omkring 25 årligt, hvoraf 19 bliver ressourceudløsende dimittender.\nSamlet mener vi således at have dokumenteret et reelt og udækket behov for uddannelsen.\nSom det fremgår, har aftagerundersøgelsen været udsendt til 15 personer, hvoraf 12 har svaret (bilag, s. 15). Herudover har aftagerpanelet modtaget et kort spørgeark som 6 personer har besvaret (bilag, s. 29-32), ligesom uddannelsen er diskuteret ved aftagerpanelmøde den 27/9 2013 (bilag, s. 33-34).\nDet skal nævnes at der er et lille overlap i personkredsen mellem de to undersøgelser. Således har Torben Buse (vicedirektør i socialstyrelsen) modtaget både aftagerundersøgelsen, spørgearket til aftagerpanelet og har deltaget i aftagerpanelmødet. Torben Buse har dog kun besvaret spørgeskemaet i aftagerundersøgelsen og ikke spørgearket fra aftagerpanelet. Desuden er Epinion repræsenteret i begge undersøgelser. I aftagerundersøgelsen ved Heidi Skov Andersen, der er salgsdirektør og partner ved Epinion, og i aftagerpanelet ved Søren Hoelgaard Justesen, stifter af og bestyrelsesmedlem ved Epinion, samt bestyrelsesmedlem bl.a. Natur-Energi, Endomondo, Safewater og UserReport.\nSom beskrevet ovenfor har uddannelsen en kombination af obligatoriske metodefag og politologiske kernefag med mulighed for at anvende og træne de metodiske og analytiske kompetencer. Samtidig sikrer det brede fagudbud en balance mellem tilvejebringelsen af generalistkompetencer og specialisering eller toning af uddannelsen. 3. semester giver mulighed for yderligere toning, herunder at tage et semester i udlandet (hvilket betones som vigtigt for en karriere i fx Udenrigsministeriet), eller for praktikforløb med fokus på analyse (hvilket betones som vigtigt for konsulentbranchen). Endelig giver specialet på 4. semester mulighed for at prøve kræfter med planlægning og gennemførelse af en analyseopgave af betydeligt omfang. Jf. herudover 1.1.\nPSR bidrager til øget sammenhæng i uddannelsessystemet idet adgangsgrundlaget udvides væsentligt sammenlignet med de traditionelle og eksisterende cand.scient.pol.-uddannelser, hvor adgangsgrundlaget typisk er en bacheloruddannelse i statskundskab (inkl. forvaltningsret). Med sit noget bredere adgangsgrundlag (jf. kriterium 1) giver PSR derfor flere studerende, herunder flere internationale studerende, mulighed for at opnå en kandidatuddannelse i Politologisk Forskning sammenlignet med den nuværende situation.\nSom beskrevet under kriterium 1 har kandidatuddannelsen PSR en anden profil end andre eksisterende danske uddannelser. Sammenlignet med eksisterende engelske udbud har PSR en profil målrettet politologisk forskning i bred forstand og ikke internationale relationer eller landestudier. Sammenlignet med andre brede politologiske uddannelser har PSR et andet adgangsgrundlag målrettet optaget af også internationale studerende, ligesom der er et betydeligt større element af obligatoriske metodefag (20 ECTS) end i andre danske politologiske uddannelser.\nMålgruppen for uddannelsen er dygtige, internationale og danske studerende, der er interesseret i tilegnelsen af forsknings- og analysekompetencer inden for politologien. Med adgangsgrundlaget vil flere studerende end i dag have mulighed for at søge en engelsksproget kandidatuddannelse inden for politologi, hvorfor der muligvis vil være en skærpet konkurrencesituation for eksisterende kandidatuddannelser. Det vurderes dog, at denne konkurrence især vil være med eksisterende tilbud på Aarhus Universitet, herunder især cand.scient.pol.-uddannelsen. Det kan tilføjes, at der, som angivet, vil være tale om et begrænset optag på i første omgang 30 studerende, og vurderingen er, at et forholdsvist lille optag på 30 studerende ikke vil have den store konsekvens for kandidatuddannelsen i statskundskab på Aarhus Universitet. Overordnet set vurderes den samlede belastning for andre uddannelser som følge af denne øgede konkurrence at være minimal.\nUddannelsen forventer et årligt optag på 30 studerende. Dette optag kan efter nogle års erfaringer evt. udvides til max. 60 personer.


Weeping Willow Cafe, Thibodaux - Restaurantanmeldelser - TripAdvisor\nRestauranter i nærheden af Weeping Willow Cafe\nAktiviteter i nærheden af Weeping Willow Cafe\nSe alle restauranter i Thibodaux\nNr. 2 af 2 Dessert i Thibodaux\nNr. 2 af 2 Dessert i Thibodaux, Louisiana\nNr. 5 af 66 Spisesteder i Thibodaux, Louisiana\nFå rutevejledningWebsite+1 985-448-0444E-mail\nFantastisk sandwich, kaffe og dessert sted\nSød lille cafe med masser af søde sager. Svært at modstå dem, prøvede jordnøddesmør cookie og den var lækker. Vi bestilte sandwich - gjorde på hjemmebagt brød og grillet på panini presse ( men ingen smør) . De leverer dem når du er færdig med...hver person får en log med nummer på det fra køkkenet. Sandwich var velsmagende, men da jeg spurgte til mayo de sagde det ville være $ 1 . 49 Mere? Bestemt ikke havde brug for det øger fødevareforbruget verden til den pris. Du selv rent dit bord når færdig. De havde en undersøgelse publikum til en sen eftermiddag. Jeg vil vende tilbage igen, specielt for morgenmad.Mere\nSød café i centrum af Thibodaux\nJeg bestilte en af den smelter sammen med lokalområdet og en Caesar side salat. Den smelter er lavet med hjemmebagt brød og er lavet som en panini. Det smagte fantastisk og var en temmelig stor sandwich! Salaten var den mest lækre Caesar dressing! Det salat...og parmesan smagte så frisk! Det var den perfekte frokost! De har også cupcakes og småkager og andre virkelig lækker lækkerier. Personalet var meget behagelig og vidende om menupunkter. Den indvendige del af café er malerisk og har en masse naturligt lys kommer ind fra de store vinduer. Det er så fint at sidde ved et af vinduerne og nyde noget velsmagende mens du kigger ud på downtown Thibodaux.Mere\nGråden willow er vidunderlig, og Thibodaux er heldig at have sådan en vidunderlig bageri og café. Alle supper og mad tilberedt er fremragende. Mine favoritter er en af de kager, der sælges af den skive ikke en dårlig kage og jeg har smagt mange. Der...er cookies, cup kager, kager sælges af skive, muffins, søde boller, Hvad ellers kunne man beder om! !Mere\nDette er en fantastisk kaffebar og bageri, der laver også lette frokostretter osv. som sandwich panini og supper. Al maden er virkelig god og så frisk. Brødet er hjemmebagt. Dejligt at have en af deres lækre kager. . . Skive, brownies, bolde eller cupcake med...en kop te eller kaffe. Fantastisk atmosfære og servere meget høflig og hjælpsom. Også i centrum Thibodaux så et dejligt område at gå rundt i byen og se de butikker i dette område.Mere\nFantastisk suppe og Sandwich Butik\nHavde den suppe og Sandwich, og jeg var meget overrasket over den mængde mad, der var bragt til bordet.\nLækker mad og endnu bedre desserter!\nGråden Willow er lækkert! Jeg har ikke været skuffet over noget, jeg har bestilt. Tomat basilikum suppe er min favorit og kage og kage er mine børn favoritter.\nNyd den kylling indpakninger og en sund fair at y'all. Vi forsøger at komme her i det mindste én gang hver 2 uger for den gode kvalitet mad, de har.\nGode sandwicher og supper endnu bedre søde sager\nElsker frisk brød til sandwich og deres supper. Besøgte for nylig til frokost med 6 andre, og enhver af os, var meget tilfreds med vores mad. Fantastisk cupcakes og brownies\nTomat basilikum suppe er fremragende!\nDe bedste lidt atmosfære. Den tomat basilikum suppe er fremragende. Sandwich er også meget god. Beliggende på hjørnet i centrum.\nJeg elsker den grillede ostesandwich der. Dejlig atomsphere. Meget venligt personale. Dejligt sted at mødes for at nyde hinanden selskab for damer\nFå hurtige svar fra personale og tidligere besøgende på Weeping Willow Cafe.